विशुनपुरा(गढ़वा) : छठ पूजा को लेकर प्रखंड क्षेत्र में छठ घाटो के साफ सफाई किया गया, वही अमहर, महुली, कोचेया नदी के छठ घाट पर अमहर पंचायत की मुखिया संजू देवी के नेतृत्व में साफ सफाई अभियान चलाया गया। इस मौके पर मुखिया संजू देवी ने कहा कि छठ महापर्व में सभी लोग अपने सहभागिता देकर पुण्य का भागी बने, उन्होंने कहा कि छठ महापर्व पर रात्रि में देवी जागरण का आयोजन किया गया है। वही विशुनपुरा पोखरा चौक स्थित जीवन ज्योति क्लब द्वारा छठ घाटो में साफ सफाई किया गया है, वही क्लब के लोगो ने ग्रामीणों से इस छठ महापर्व पर्व पर शामिल हो कर अपने घरों के आस पास साफ सफाई रखने की अपील किया है। इस मौके पर कुंदन चौरशिया, प्रवीण पांडेय, नन्दलाल चन्द्रवँशी, सचिन गुप्ता, मंटू गुप्ता, प्रवीण कुमार, लव देव, राजेश मेहता, विनय मेहता सहित कई लोग मौजूद थे।